Toshkentning “Rohat” aylanasidagi yangi chorraha 2016-yilda foydalanishga topshiriladi

Toshkentning Qo‘yliq bozori va “Suvsoz” dahasi yaqinida joylashgan “Rohat” aylanasi o‘rnida 2016-yil kuzida yangi transport yo‘lagi foydalanishga topshiriladi. Bu haqda “Anons.uz” xabar bermoqda.

“O‘zavtoyo‘l” kompaniyasi boshqaruvi raisi o‘rinbosari Shuhrat Nazarovning so‘zlariga ko‘ra, “Rohat” avtosaloni oldida ikki qavatli chorraha quriladi. Toshkent avtomobil halqa yo‘li va Ohangaron shossesi kesishadigan nuqtadagi qurilish-montaj ishlari 2015-yil oxirida boshlanadi.
Mazkur yangi obyektning qurilishi 2014-yildayoq rejalashtirilgan edi.